ช่วยสรุป "ประสบการณ์ 40 ปีของคนเล่นหวยของพี่มี" ให้หน่อยค่ะ
“ประสบการณ์ 40 ปีของคนเล่นหวย” มีเรื่องอยากเล่าให้ฟังครับ… ผมมีแม่บ้านคนหนึ่งชื่อว่า “พี่มี” พี่มีเป็นคนอีสาน เสี่ยงโชคเข้ามาเมืองกรุงเมื่อเกือบ 40 ปีที่แล้ว ทิ้งบ้าน ทิ้งที่นา ทิ้งชีวิตในจังหวัดชัยภูมิเข้าเมืองกรุงมาเสี่ยงโชคเช่นเดียวกับคนทั่วประเทศอีกหลายล้านคน คงเป็นพรหมลิขิตที่เราได้เจอกัน ตั้งแต่รู้จักพี่มีมา พี่มีซื้อหวยเดือนละ 2 ครั้งไม่เคยขาด ภายใต้คติประจำใจ “ข้าวอดได้ หวยอดไม่ได้” ซื้อแต่ละครั้งก็ตามกำลัง ครั้งละตั้งแต่ 500 – 2,000 บาทเคยเห็นที่ซื้อมากที่สุดประมาณ 5,000 บาท เฉลี่ยแล้วงวดละประมาณ 1,500 บาท หรือเดือนละ 3,000 บาท รู้ไหมครับว่าที่พี่มีซื้อหวยเดือนละ 3,000 มายาวนานถึง 40 ปี ใช้เงินไปเท่าไร? 1,440,000 บาทครับ! ซึ่งหากพี่มีเอาเงินค่าหวยเดือนละ 3,000 บาทไปลงทุน แบบผลตอบแทนต่ำๆ ประมาณ 6% วันนี้พี่มีจะมีเงินเท่าไรรู้ไหมครับ? 5.5 ล้านบาทครับ!! ตั้งแต่รู้จักกันมาพี่มีถูกหวยสักปีละครั้งได้ รางวัลใหญ่สุดที่จำได้เป็นเลขท้าย 3 ตัว เป็นเงินหลักหมื่นบาท แต่ไม่เคยถูกรางวัลใหญ่กว่านั้นเลย การเล่นหวยให้ความฝันอันยิ่งใหญ่ แต่โอกาสที่คนจะบรรลุความฝันนั้นได้มันน้อยยิ่งกว่าน้อย “ทำไมไม่ถูกหวย” หลายคนมีคำถามในใจว่า แล้วเรามีโอกาสถูกหวยแค่ไหน? จริง ๆ แล้วคำตอบอยู่ด้านหลังสลากทุกใบที่เราซื้อนั่นเองครับ หลังสลากในกรอบด้านขวามีเขียนอยู่ชัดเจนว่าในแต่ละชุดมีรางวัลกี่ประเภท แต่ละประเภทมีกี่รางวัล และจ่ายรางวัลละกี่บาท ในรูปด้านล่างเป็นสลากของพี่มีเองครับ แน่นอนว่ากำลังเตรียมต่ออายุความฝันในงวดถัดไป จากการคำนวณเชิงสถิติ โอกาสที่เราจะถูกหวยสักรางวัลมีเพียง 1.4% โอกาสที่เราจะไม่ถูกหวยเลยคือ 98.6% โอกาสที่เราจะถูกรางวัลที่ 1 มีแค่ 0.0001% หรือแปลได้ว่าทุก ๆ 10,000,000 คนจะมีคนถูกหวยรางวัลที่ 1 เพียง 1 คนเท่านั้น และแน่นอนว่าตลอด 40 ปีที่ผ่านมาพี่มีไม่ได้เป็นหนึ่งใน 40 คนนั้น… จากตารางด้านหลังทางขวา ในสลาก 1 ชุด มีจำนวน 1 ล้านฉบับ รางวัลที่ 1 มีจำนวน 1 รางวัล – มีโอกาสถูก 1 ในล้าน = 0.0001% รางวัลที่ 2 มีจำนวน 5 รางวัล – มีโอกาสถูก 5 ในล้าน = 0.0005% รางวัลที่ 3 มีจำนวน 10 รางวัล – มีโอกาสถูก 10 ในล้าน = 0.0010% คำนวณอย่างนี้ไปเรื่อย ๆ จนครบทุกรางวัลจะเห็นว่าผลรวมของ “โอกาสถูกรางวัล” มีเพียงแค่ 1.4168% เท่านั้น ซึ่งโอกาสถูกรางวัลคือถูกรางวัลไหนก็ได้ อาจจะเป็นรางวัลที่ 1 หรือแค่เลขท้าย 2 ตัวก็ได้ โดยสรุปแล้วการซื้อหวยได้ลุ้นและได้ฝัน… ส่วนโอกาสได้เงินนั้นมีน้อยมาก “สรุป” กลับมาที่พี่มี วันนี้พี่มีเล่นหวยเดือนละไม่กี่ร้อยเองครับ.. ใช่ ผมหักเงินเขา… ในทุก ๆ เดือนผมจะหักเงินออกจากเงินเดือนของพี่มี และเอาเงินที่หักมาเริ่มต้นลงทุนให้เขา จุดมุ่งหมายแรกของการเก็บเงินสำหรับพี่มีคือ “อยากมีเงินล้าน” พอร์ตการลงทุนของพี่มีจึงลงทุนอยู่ในแผน “ล้านแรก หรือ 1st Million” ให้คำแนะนำลงทุนโดยบริษัทของผมเองครับ นั่นก็คือ FINNOMENA (https://www.finnomena.com) เมื่อตอนเริ่มต้น ผมต้องช่วยพี่มีต่อสู้กับความเคยชิน 40 ปีกันพอสมควร…การเปลี่ยนสิ่งที่ทำมา 40 ปีนั้นไม่ใช่เรื่องง่าย… ผมเริ่มจากการนำเงินฝากของพี่มีเท่าที่มีอยู่ (และสมทบอีกส่วนหนึ่ง) มาลงทุนเป็นเงินประเดิม หลังจากนั้นก็ขึ้นเงินเดือนให้ และหักออกทันทีเพื่อมานำมาทำ DCA ลงทุนเฉลี่ยอย่างต่อเนื่องทุกเดือน ผมบอกพี่มีว่าจริง ๆ พี่มีก็มีเงินล้านได้นะ 40 ปีที่ผ่านมาแล้วผิดพลาดก็ให้มันผ่านไป เริ่มต้นใหม่ยังไม่สาย เงินล้านสร้างได้เสมอถ้ารู้จักลงทุนให้ถูกทาง เอาเงินไปใส่ให้ถูกที่ ใคร ๆ ก็ทำได้ การที่พี่เลี้ยงมีเงินก้อน ไม่ได้ทำให้เขาอยากไปจากคุณหรอกครับ… แต่จะทำให้เขาไม่ไปจากคุณต่างหากล่ะ… กรณีของผม พี่มีอยู่กันมานานเหมือนเป็นญาติคนหนึ่ง ก็ดูแลกันไปครับ อ่อ… วันนี้เป็นอีกหนึ่งก้าวสำคัญของบริษัทผมครับ การเปิดบัญชีเริ่มลงทุน ทำจากที่ไหนก็ได้ จากจังหวัดไหนก็ได้ ไม่ต้องส่งเอกสารมาที่บริษัทแล้ว เปิดพอร์ตลงทุนผ่าน app ที่บ้านได้เลย ให้พี่เลี้ยงอยู่กับคุณ 15- 20 นาทีก็เปิดเสร็จแล้วครับ เปิดบัญชีล้านแรกให้พี่เลี้ยง >> https://www.finnomena.com/line/intro เข้าห้องแชตแล้วคลิกเมนูด้านล่าง จะมีปุ่มให้สร้างแผนปรากฏขึ้นมา ลองเข้าไปได้เลย
พี่มีมีอาชีพเป็นแม่บ้าน ทิ้งบ้าน ที่นาและชีวิตในจังหวัดชัยภูมิเข้ากรุงเทพมหานครเมื่อ 40 ปีที่แล้ว พี่มีซื้อหวยเดือนละ 2 ครั้งภายใต้คติประจำใจ ข้าวอดได้ หวยอดไม่ได้ โดยซื้อตามกำลัง ครั้งละ 500 – 2,000 บาท ซื้อมากที่สุดประมาณ 5,000 บาท เฉลี่ยแล้วงวดละประมาณ 1,500 บาท หรือเดือนละ 3,000 บาท พี่มีซื้อหวยเดือนละ 3,000 มายาวนานถึง 40 ปี โดยใช้เงิน 1,440,000 บาท หากเอาเงินค่าหวยไปลงทุนแบบผลตอบแทนต่ำๆ ประมาณ 6% จะมีเงิน 5.5 ล้านบาท พี่มีถูกหวยรางวัลใหญ่สุดเป็นเลขท้าย 3 ตัว แต่ไม่เคยถูกรางวัลใหญ่กว่านั้นเลย 
ปัจจุบันพี่มีเล่นหวยเดือนละไม่กี่ร้อย และเริ่มลงทุนโดยจุดมุ่งหมายแรกของการเก็บเงินคือ อยากมีเงินล้าน จึงลงทุนในพอร์ตการลงทุนแผน ล้านแรก จากบริษัท FINNOMENA โดยเจ้าของบริษัทนำเงินฝากของพี่มีที่มีอยู่มาลงทุนเป็นเงินประเดิม จากนั้นก็ขึ้นเงินเดือนให้ และหักออกทันทีเพื่อนำมาทำ DCA ลงทุนเฉลี่ยอย่างต่อเนื่องทุกเดือน
ความรู้ทางการเงิน